મનુએ પૂછ્યું : ઉત્તરાયણનો સૂર્ય સાથે શો સંબંધ છે ? સુદર્શન કહે છે : અજ્ઞાન, અંધકાર તથા જડતાથી સંપૂર્ણ મુક્ત હોય એવો તો એક પરમાત્મા જ છે. તે સમસ્ત પ્રકૃતિનો-સમસ્ત વિશ્ર્વનો પ્રેરક છે. તેથી સૂર્ય શબ્દ તેના વિશાળ અર્થમાં પરમાત્માનો વાચક છે. ‘પ્રેરક કરનાર’ એવા અર્થવાળા (ષુ પ્રેરણે) ક્રિયાપદ ઉપરથી ‘સૂર્ય’ શબ્દ બન્યો છે. આ પરમાત્મા સૂર્યત તરીકે (અર્થાત્ પ્રેરનાર તરીકે) ત્રણ સ્વપે કાળ કામ કરી રહ્યો છે. આ ત્રણે સ્વરૂપોનાં નામ છે : આધિભૌતિક, આધિદૈવિક અને આધ્યાત્મિક, અગ્નિ એ સૂર્યનું આધિભૌતિક સ્વરૂપ છે. આધિભૌતિક એટલે ભૂતોમાં રહેલું સ્થૂલ પદાર્થોમાં રહેલું સ્વરૂપ છે. જો આ તત્ત્વ પદાર્થોમાં ના હોય તો બધા પદાર્થો બરફ કરતાંયે વધારે ઠંડા પડી જાય, કોઈ પદાર્થ ઉગે નહીં, વધે નહીં અને પાંગરે પણ નહીં. બધા જ પદાર્થો જડવત્ પડી રહે. જે પાંતરણમાં પલટાવે છે તે સૂર્યનું આધિભૌતિક સ્વરૂપ છે.